b"\n_START_ARTICLE_\nSBU's kvalifikation til DBUs Landspokalturnering for herrer 2010-11\n_START_PARAGRAPH_\nSj\xc3\xa6llands Boldspil-Unions kvalifikation til DBUs Landspokalturnering for herrer 2010/2011 var \xc3\xa9n af DBU's seks lokalunioners kvalifikationsturneringer, der havde til form\xc3\xa5l at finde i alt 56 hold indrangeret i Danmarksserien eller lavere pr. s\xc3\xa6sonen 2009-10 til den landsd\xc3\xa6kkende 1. runde i DBUs Landspokalturnering for herrer 2010/2011 (Ekstra Bladet Cup 2010/2011). SBU's turnering havde deltagelse af 125 hold, der spillede om 13 ledige pladser i pokalturneringens 1. runde._NEWLINE_Turneringen blev afviklet som en cupturnering over fem runder i for\xc3\xa5ret 2010, og de 13 vindere i femte runde kvalificerede sig til den landsd\xc3\xa6kkende 1. runde af pokalturneringen."